wannaphong/clean_thaiwikipedia huggingface dataset:
# กุ้งแดง
กุ้งแดง หรือ กุ้งญี่ปุ่น  เป็นกุ้งน้ำจืดจำพวกเครย์ฟิชชนิดหนึ่ง มีรูปร่างบึกบึน ก้ามใหญ่โตแข็งแรง มีหนามเป็นตุ่มทั้งที่ก้ามทั้ง 2 ข้าง และบริเวณส่วนหัว มีขนาดยาวเต็มที่ได้ถึง 5.5–12 เซนติเมตร (2.2–4.7 นิ้ว) น้ำหนัก 50 กรัม เป็นกุ้งน้ำจืดที่กระจายพันธุ์อยู่ในแหล่งน้ำจืดต่าง ๆ ของรัฐลุยเซียนา ทางตอนใต้ของสหรัฐอเมริกา

มีสีดั้งเดิมเป็นสีแดงเข้มทั้งตัว ใต้ท้องจะเป็นสีเหลืองอ่อน เดิมใช้เป็นกุ้งเพื่อการบริโภคในท้องถิ่น และได้รับความนิยมแพร่หลายออกไปในหลายพื้นที่ รวมถึงนอกสหรัฐอเมริกา จนกลายเป็นปัญหาสิ่งแวดล้อมในฐานะที่เป็นชนิดพันธุ์ต่างถิ่น เช่น ประเทศญี่ปุ่น และเป็นที่นิยมในการเลี้ยงเป็นสัตว์เลี้ยงในตู้ปลา ซึ่งมีการเพาะเลี้ยงกันมาอย่างยาวนานกว่า 30 ปีแล้ว โดยการขยายพันธุ์ทำได้ง่าย กุ้งจะเริ่มผสมพันธุ์ได้ตั้งแต่มีขนาด 2 นิ้วขึ้นไป แต่ละครั้งจะวางไข่ได้ 300 ฟอง โดยตัวเมียจะใช้เวลาฟักไข่จนออกเป็นตัวประมาณ 30 วัน ลูกกุ้งวัยอ่อนมีขนาดประมาณ 2–3 มิลลิเมตร ซึ่งในปัจจุบันได้มีการกลายพันธุ์ออกเป็นกุ้งสีสันต่าง ๆ สวยงามกว่าสีดั้งเดิมในธรรมชาติ เช่น สีฟ้า, สีส้มสด, สีขาวปลอด โดยมีชื่อเรียกต่าง ๆ กันออกไปในเชิงการค้า เช่น "White spot", "Blue spot" เป็นต้นหน้า 88, Crayfish คืออะไร???? โดย นณณ์ ผาณิตวงศ์ นิตยสาร AQUA ฉบับเดือนกันยายน พ.ศ. 2548
# นกเค้าป่าสีน้ำตาล
นกเค้าป่าสีน้ำตาล  เป็นนกเค้าแมวประจำถิ่นในเอเชียใต้จากประเทศอินเดียและประเทศศรีลังกา ไปทางตะวันออกถึงทางตะวันตกของประเทศอินโดนีเซียและตอนใต้ของประเทศจีน

นกเค้าป่าสีน้ำตาลเป็นนกขนาดกลาง (45–57 เซนติเมตร) ตาน้ำตาลเข้ม ปากเทาดำ วงหน้าสีน้ำตาลแกมส้มเข้ม หัวและลำตัวด้านบนเทาดำแซมน้ำตาลเข้ม มีจุดขาวและขาวแกมฟ้าที่หัวและลำตัวด้านบน ลำตัวด้านล่างขาวมีลายขวางสีน้ำตาลเข้มแกมดำ แข้งและตีนมีขนคลุม ร้องดัง "ฮู-ฮู-ฮู-ฮู-ฮู-ฮู-ฮู" ทุ้มสั่นระรัว
# สนามกีฬากลางจังหวัดสมุทรสงคราม
สนามกีฬากลางจังหวัดสมุทรสงคราม เป็นสนามที่สามารถใช้ได้หลายประเภท ตั้งอยู่ในจังหวัดสมุทรสงคราม ประเทศไทย โดยปัจจุบันเป็นสนามเหย้าของสโมสรฟุตบอลสมุทรสงคราม ซิตี้ โดยมีความจุประมาณ 6,000 ที่นั่ง
# นกลุมพู
นกลุมพู (อังกฤษ: Green imperial pigeon) เป็นนกในวงศ์นกพิราบและนกเขา (Columbidae) เป็นนกประจำถิ่นที่มีการกระจายพันธุ์กว้างในเขตร้อนของเอเชียใต้ จากประเทศอินเดียไปทางตะวันออกถึงประเทศอินโดนีเซีย

นกลุมพูเป็นนกในวงศ์นี้ที่มีขนาดใหญ่ ยาว 45 เซนติเมตร มีหัว และลำตัวด้านล่างเทา แข้งและตีนแดง หลัง ปีก และหางเขียวเหลือบเป็นมัน คล้ายนกมูม แต่ไม่มีแถบสีคล้ำพาดกลางหาง ก้นและขนคลุมใต้หางน้ำตาลเข้ม เสียงร้องดัง "ฮอู่-ฮอู่" และ "ฮุค-ฮุค-ฮอู่" ก้องดัง

ถือเป็นสัตว์ป่าคุ้มครองในประเทศไทยนกลุมพู
# ยุคล ลิ้มแหลมทอง
นายสัตวแพทย์ ยุคล ลิ้มแหลมทอง กรรมการผู้ทรงคุณวุฒิในคณะกรรมการอาหารแห่งชาติ ในรัฐบาล แพทองธาร ชินวัตร กรรมการสภามหาวิทยาลัยเกษตรศาสตร์ อดีตรองนายกรัฐมนตรี และอดีตรัฐมนตรีว่าการกระทรวงเกษตรและสหกรณ์ ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3)รัฐมนตรีเกษตรอาเซียนถกความมั่นคงทางอาหาร และเป็นอดีตปลัดกระทรวงเกษตรและสหกรณ์

 ประวัติ 
ยุคล ลิ้มแหลมทอง เกิดเมื่อวันที่ 12 เมษายน พ.ศ. 2493ยุคล ลิ้มแหลมทอง จาก ไทยรัฐ เป็นบุตรของนายคงเอี่ยม แซ่ลิ้ม กับนางยุพดี นโรดม สำเร็จการศึกษาระดับปริญญาตรี สัตวแพทยศาสตรบัณฑิต และปริญญาโทวิทยาศาสตรมหาบัณฑิต (สัตวศาสตร์) จากมหาวิทยาลัยเกษตรศาสตร์ และผ่านการอบรมหลักสูตรจากวิทยาลัยป้องกันราชอาณาจักร รุ่นที่ 43

ยุคล ลิ้มแหลมทอง สมรสกับนาวาอากาศเอกหญิง สุวัฒนา ลิ้มแหลมทอง (สกุลเดิม สิทธิสุข) มีบุตร 1 คน คือ นายธรรมสิริ ลิ้มแหลมทองบัญชีแสดงรายการทรัพย์สินและหนี้สินของนายยุคล ลิ้มแหลมทอง

 การทำงาน 
ยุคล ลิ้มแหลมทอง เข้ารับราชการเมื่อปี พ.ศ. 2517 ในตำแหน่งนายสัตวแพทย์โท ประจำกองอาหารสัตว์ กรมปศุสัตว์ ต่อมาในปี พ.ศ. 2535 ได้รับแต่งตั้งเป็นผู้อำนวยการกอง และเป็นรองอธิบดีกรมปศุสัตว์ ในปี พ.ศ. 2539 กระทั่งได้รับแต่งตั้งเป็นอธิบดีกรมปศุสัตว์ ในปี พ.ศ. 2545 และได้รับแต่งตั้งเป็นปลัดกระทรวงเกษตรและสหกรณ์ ตั้งแต่วันที่ 1 ตุลาคม พ.ศ. 2552

ยุคล ลิ้มแหลมทอง ได้รับการคัดเลือกจากองค์การโรคระบาดสัตว์ระหว่างประเทศ (OIE) ให้ได้รับรางวัล OIE Meritorrious Award เมื่อวันที่ 22 พฤษภาคม พ.ศ. 2554 นับเป็นคนไทยคนแรกที่ได้รับรางวัลระดับโลกในครั้งนี้โปรดเกล้าฯ แต่งตั้งนายสัตวแพทย์ยุคล ลิ้มแหลมทอง เป็นรัฐมนตรีว่าการกระทรวงเกษตรฯ จากผลงานโดดเด่นในการแก้ไขปัญหาและควบคุมโรคไข้หวัดนกในช่วงที่มีการระบาดในประเทศไทยและระบาดทั่วโลก

 งานการเมือง 
ยุคล ลิ้มแหลมทอง ได้รับโปรดเกล้าฯ แต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลนางสาวยิ่งลักษณ์ ชินวัตร เมื่อเดือนตุลาคม พ.ศ. 2555พระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร 3) และได้รับโปรดเกล้าฯ ให้ดำรงตำแหน่งรองนายกรัฐมนตรีอีกตำแหน่งหนึ่ง เมื่อวันที่ 2 เมษายน พ.ศ. 2556 (แทนตำแหน่งที่ว่างลงของนายชุมพล ศิลปอาชา)พระบรมราชโองการ ประกาศแต่งตั้งรัฐมนตรี (นายยุคล ลิ้มแหลมทอง นายสมศักย์ ภูรีศรีศักดิ์)

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๔, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๑๓, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๗ ตอนที่ ๔ ข หน้า ๓๑๖, ๒๒ กุมภาพันธ์ ๒๕๔๓
# กุ้งยับบี้น้ำจืด
กุ้งยับบี้น้ำจืด  เป็นสกุลของกุ้งน้ำจืดจำพวกเครย์ฟิชสกุลหนึ่ง ใช้ชื่อสกุลว่า Cherax ในวงศ์เครย์ฟิชออสเตรเลีย (Parastacidae)

กระจายพันธุ์ในประเทศออสเตรเลีย และบางส่วนในปาปัวนิวกินี มีรูปร่างโดยรวม คือ ตัวผู้มีก้ามขนาดใหญ่ แต่เรียวยาวไม่ใหญ่โตเหมือนเครย์ฟิชในวงศ์ Astacoidea และไม่มีหนามที่ก้าม ใต้ท้องตัวผู้จะมีอวัยวะเป็นรูปวงรีบริเวณโคนขาคู่ที่ 3 ซึ่งตัวเมียไม่มีและในวงศ์ Astacoidea ไม่มี ซึ่งอวัยวะส่วนนี้จะใช้สำหรับการผสมพันธุ์ และถ่ายสเปิร์มไปยังตัวเมีย โดยใช้เวลาผสมพันธุ์เพียงแค่ 1-2 นาทีเท่านั้น ตัวเมียวางไข่ได้ครั้งละ 300 ฟอง

อาศัยอยู่ในแหล่งน้ำต่าง ๆ ทั้ง คลอง, ลำธาร, แม่น้ำตลอดจนทะเลสาบ มีสีสันแตกต่างหลากหลายกันไป บางชนิดสามารถปรับตัวให้อยู่รอดได้ในช่วงฤดูแล้ง ด้วยการฝังตัวเองลงใต้โคลน เพื่อจนฝนตกลงมาอีกครั้งจึงค่อยโผล่ออกมา Australian Cherax species

เป็นกุ้งที่ใช้ในการบริโภค มีการเพาะขยายพันธุ์ในฟาร์มของเอกชนอย่างกว้างขวาง และมีการเลี้ยงกันเป็นสัตว์เลี้ยงสวยงามแบบปลาสวยงามด้วย ซึ่งในบางชนิดก็มีการหลุดรอดออกสู่แหล่งน้ำธรรมชาติ กลายเป็นชนิดพันธุ์ต่างถิ่นCrayfish คืออะไร???? หน้า 82-90 โดย นณณ์ ผาณิตวงศ์ นิตยสาร AQUA ฉบับเดือนกันยายน พ.ศ. 2548

การจำแนก
แบ่งออกได้เป็น 47 ชนิด

Cherax albertisii
Cherax albidus
Cherax angustus
Cherax aruanus
Cherax barretti
Cherax bicarinatus
Cherax boesemani
Cherax boschmai
Cherax buitendijkae
Cherax cairnsensis
Cherax cartalacoolah
Cherax communis
Cherax crassimanus
Cherax cuspidatus
Cherax davisi
Cherax depressus
Cherax destructor
Cherax dispar
Cherax esculus
Cherax glaber
Cherax glabrimanus
Cherax gladstonensis
Cherax holthuisi
Cherax longipes
Cherax lorentzi
Cherax misolicus
Cherax murido
Cherax neocarinatus
Cherax neopunctatus
Cherax nucifraga
Cherax pallidus
Cherax paniaicus
Cherax papuanus
Cherax parvus
Cherax peknyi
Cherax plebejus
Cherax preissii
Cherax punctatus
Cherax quadricarinatus
Cherax quinquecarinatus
Cherax rhynchotus
Cherax robustus
Cherax rotundus
Cherax solus
Cherax tenuimanus
Cherax urospinosus
Cherax wasselli
# นกทึดทือพันธุ์เหนือ
นกทึดทือพันธุ์เหนือ (หรือ Bubo zeylonensis) เป็นนกเค้าแมวชนิดหนึ่ง พบในเขตอบอุ่นและเขตร้อนชื้นตามไหล่ทวีปเอเชียและหมู่เกาะGrimmett et al. (1999)

 ลักษณะ 
นกทึดทือพันธุ์เหนือเป็นนกเค้าแมวขนาดใหญ่ยาวประมาณ 55 เซนติเมตร หนัก 2-2.5 กิโลกรัม ตัวผู้เล็กกว่าตัวเมียเล็กน้อย ลำตัวใหญ่คล้ายนกเค้าใหญ่ แต่แข้งเปลือยไม่มีขนปกคลุม สีเหลืองแกมเขียว ปากเทาแกมเขียว ตาเหลือง หัวและกระหม่อมมีลายขีดสีเข้ม ลำตัวด้านบนน้ำตาลเข้มแกมเทาเล็กน้อย ลำตัวด้านล่างน้ำตาลแกมส้ม มีลายขีดบางๆจากแกนขนสีดำและมีลายขวางบางๆจากลายขนสีคล้ำ คอแกมขาว หน้าผากและโคนปากไม่มีขนสีขาว เสียงร้องทุ้มต่ำดัง "ฮูป-ฮูป-ฮู" สองเพศมีลักษณะคล้ายกันGrimmett et al. (1999), WOT (2005)

 ชนิดย่อย 
มีชนิดย่อยสามถึงสี่ชนิดที่เป็นที่ยอมรับ:Mlíkovský (2003), WOT (2005)
 K. z. zeylonensis  (Gmelin, 1788) – นกทึดทือพันธุ์เหนือศรีลังกา. ประเทศศรีลังกา.
Small and dark.
 K. z. leschenault  (Temminck, 1820) – นกทึดทือพันธุ์เหนือธรรมดา เอเชียใต้ถึงประเทศพม่า (ยกเว้นภาคตะวันออกเฉียงเหนือ) และ ประเทศไทย อาจรวมชนิด orientalis มีขนาดใหญ่กว่าและสีจางกว่า zeylonensis
 K. z. semenowi  (Zarudny, 1905) – นกทึดทือพันธุ์เหนือตะวันตก เลแวนต์ (อาจสูญพันธุ์แล้ว) และตอนใต้ของอานาโตเลียตลอดไปจนถึงเมโสโปเตเมีย (ข้อมูลเก่า) ถึงประเทศปากีสถาน สีซีดกว่า leschenault อาจแยกมาตั้งชนิดใหม่ได้van den Berg et al. (2010)
 K. z. orientalis Delacour, 1926 – นกทึดทือพันธุ์เหนือตะวันออก ภาคตะวันออกเฉียงเหนือของประเทศพม่า, เวียดนาม และภาคตะวันออกเฉียงใต้ของจีน ยังเป็นที่สงสัยว่าต่างจาก leschenault หรือไม่ สีเข้มกว่า leschenault
# นกเค้าแมวหูสั้น
นกเค้าแมวหูสั้น  เป็นนกเค้าแมวชนิดหนึ่งในสกุล Asio กระจายพันธุ์เกือบทั่วโลกยกเว้นทวีปแอนตาร์กติกาและประเทศออสเตรเลีย มักพบในพื้นที่เปิดโล่งในชนบทและทุ่งหญ้า ชื่อ  flammeus มาจากภาษาละตินที่แปลว่า "เปลวไฟ หรือสีของไฟ"

 ลักษณะ 
นกเค้าแมวหูสั้นเป็นนกเค้าแมวขนาดกลาง ยาว  และหนัก  (2011). ปีกกว้าง  (2011). วงหน้าสีน้ำตาลค่อนข้างกลม เว้าบริเวณหัวคิ้ว กระจุกขนคล้ายหูสั้นๆ บางครั้งสังเกตยาก ตาเหลือง ขนรอบตาดำ คิ้วขาว ขนลำตัวน้ำตาลออกแดงมีลายดำกระจาย ขณะบินคล้ายนกแสกแต่ปีกยาว สีน้ำตาลคล้ำกว่ามีลายแถบดำ ใต้ปีกขาวมีแถบดำชัดเจน ตัวเมียใหญ่กว่าตัวผู้เล็กน้อย

 ชนิดย่อย 
ปัจจุบัน มีสิบชนิดย่อยที่ได้รับการยอมรับ:
 Asio flammeus bogotensis  (Chapman, 1915)
 Asio flammeus domingensis  (Statius Müller, 1776)
 Asio flammeus flammeus  (Pontoppidan, 1763)
 Asio flammeus galapagoensis  (Gould, 1837) - หมู่เกาะกาลาปาโกส
 Asio flammeus pallidicaudus  (Friedmann, 1949)
 Asio flammeus ponapensis  (Mayr, 1933)
 Asio flammeus portoricensis   (Ridgway, 1882)
 Asio flammeus sandwichensis   (A. Bloxam, 1827) - รัฐฮาวาย
 Asio flammeus sanfordi   (Bangs, 1919)
 Asio flammeus suinda  (Vieillot, 1817)
# ยึม กิจจแส
ยึม กิจจแส (Yim Guechse) เป็นนักเขียนชาวกัมพูชา ปัจจุบันอาศัยอยู่ในเยอรมัน เกิดเมื่อ 20 พฤศจิกายน พ.ศ. 2489 ที่พนมเปญ ไปศึกษาต่อที่เยอรมันตะวันออกใน พ.ศ. 2514 จบการศึกษาระดับปริญญาเอกจากมหาวิทยาลัยกาล-มักซ์ ทางด้านอักษรศาสตร์ใน พ.ศ. 2519 จากนั้นไปศึกษาทางด้านบรรณารักษ์ในเบอร์ลินตะวันตกจน พ.ศ. 2524 ผลงานเขียนที่สำคัญได้แก่ รามเกียรติ์ในความงาม ยุววัยมายา งานเขียนทั้งหมดเขียนด้วยภาษาเขมร และมีบางส่วนที่มีการแปลเป็นภาษาเยอรมัน ภาษาฝรั่งเศส และภาษาสเปน
 อ้างอิง 
 บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
 แหล่งข้อมูลอื่น
 Page of Yim Guechse  
  Poems of Guechse Yim 
 poem: „Vietnamese diplomatic lies“ in Khmer
 Poem: „Monks brawl“ in Khmer
 Publications of Guechse Yim in the catalogue of the Staatsbibliothek zu Berlin
# จิมมี เบรดาห์ล
จิมมี เบรดาห์ล (Jimmi Bredahl)นักมวยสากลชาวเดนมาร์ก เกิดเมื่อ 26 สิงหาคม พ.ศ. 2510 สถิติการชก 29 ครั้ง ชนะ 26 (น็อค 7) แพ้ 3 เป็นพี่ชายของจอห์นนี เบรดาห์ลที่เป็นแชมป์โลกรุ่นแบนตั้มเวทของสมาคมมวยโลก

 ประวัติ 
เบรดาห์ลเริ่มชกมวยสากลอาชีพเมื่อ 17 มีนาคม พ.ศ. 2532 ชนะคะแนนเดส กาการิโน จากนั้นชกชนะรวดตลอดมา จน พ.ศ. 2535 จึงได้ครองแชมป์ยุโรปรุ่นซูเปอร์เฟเธอร์เวท และได้ครองแชมป์โลกรุ่นจูเนียร์ไลท์เวทขององค์กรมวยโลกในปีเดียวกันเมื่อเป็นฝ่ายชนะคะแนนแดเนียล ลอนดาส เบรดาห์ลป้องกันตำแหน่งไว้ได้ 1 ครั้ง ใน พ.ศ. 2536 จากนั้น ใน พ.ศ. 2537 เขาขึ้นชกป้องกันตำแหน่งกับออสการ์ เดอ ลา โฮยา ซึ่งเป็นนักมวยสากลสมัครเล่นทีมชาติสหรัฐที่ได้เหรียญทองในกีฬาโอลิมปิกมาก่อนที่จะหันมาชกมวยอาชีพ ปรากฏว่าเบรดาห์ลเป็นฝ่ายแพ้อาร์ทีดี เสียแชมป์ไป
 
หลังจากนั้น เบรดาห์ลขึ้นชิงแชมป์ยุโรปอีกครั้งแต่ไม่สำเร็จ เขายังชกมวยต่อมาจน พ.ศ. 2539 หลังจากที่ชิงแชมป์โลกรุ่นซูเปอร์เฟเธอร์เวท องค์กรมวยนานาชาติไม่สำเร็จ แพ้น็อค ทรอย ดอร์ซีย์ ยก 8 เมื่อ 18 ตุลาคม พ.ศ. 2539 จึงแขวนนวมไปในที่สุด

 เกียรติประวัติ 
 แชมป์ยุโรปรุ่นซูเปอร์เฟเธอร์เวท
 ชิง 7 มีนาคม 2535 ชนะน็อค ปีแอร์ ลอว์ซีย์ ยก 11
 แชมป์โลกรุ่นจูเนียร์ไลท์เวท WBO
 ชิง 4 กันยายน 2535 ชนะคะแนนแดเนียล ลอนดาส
 ป้องกันแชมป์ครั้งที่ 1, 17 กันยายน 2536 ชนะคะแนน เรนาโต คอร์เน็ต
 เสียแชมป์ 5 มีนาคม 2537 แพ้อาร์ทีดี ออสการ์ เดอ ลา โฮยา ยก 10 
 เคยชิงแชมป์ต่อไปนี้แต่ไม่สำเร็จ
 ชิงแชมป์ยุโรปรุ่นซูเปอร์เฟเธอร์เวทเมื่อ 7 ตุลาคม 2537 แพ้คะแนน จาโคมัน โยมา
# ละครวิทยุ
ละครวิทยุ เป็นการแสดงละครโดยใช้เสียงอย่างเดียว เมื่อไม่มีภาพ จึงต้องขึ้นอยู่กับบทสนทนาโต้ตอบ ดนตรีและเอฟเฟ็กซ์เสียงเพื่อช่วยให้ผู้ฟังจินตนาการถึงตัวละครและนิยายออก ละครวิทยุอาจเป็นละครที่เขียนขึ้นเพื่อออกอากาศทางวิทยุโดยเฉพาะ ละครสารคดี งานบันเทิงคดีที่สร้างเป็นละคร หรือละครที่เดิมเขียนขึ้นเป็นละครเวที
# อาร์ดวาร์ก
อาร์ดวาร์ก  สัตว์เลี้ยงลูกด้วยนมชนิดหนึ่ง ในวงศ์ Orycteropodidae ในอันดับ Tubulidentata จัดเป็นเพียงชนิดเดียวเท่านั้นที่ยังคงดำรงเผ่าพันธุ์อยู่จนถึงปัจจุบัน ในวงศ์และอันดับนี้ จึงจัดเป็นฟอสซิลที่มีชีวิตชนิดหนึ่ง

เป็นสัตว์ที่อาศัยและกระจายพันธุ์ในทวีปแอฟริกา ตั้งแต่แอฟริกากลางลงไป อาร์ดวาร์ก มีชื่อเรียกในภาษาแอฟริคานส์ว่า "aarde varken" แปลว่า "หมูดิน"aard·vark  (ärdvärk) มีจมูกและส่วนปากยาวเป็นท่อเหมือนอาร์มาดิลโลหรือลิ่น  มีฟันลักษณะเป็นรูปหกเหลี่ยมฝังตัวอยู่ด้านในของปาก ลักษณะเหมือนหมุดที่แบนราบ จำนวน 20 ซี่ และเคลือบไว้ด้วยเคลือบรากฟัน ซึ่งเป็นสารปกติที่อยู่ในฟัน ซึ่งฟันจะมีลักษณะเหมือนกับสัตว์ฟันแทะคือจะงอกขึ้นมาเรื่อย ๆ มีใบหูยาวเหมือนลา มีอุ้งเท้าคล้ายกับกระต่าย และมีหางคล้ายหนู 

อาร์ดวาร์ก เป็นสัตว์ที่มีประสาทการรับกลิ่นและรับฟังอย่างดีเยี่ยม โดยหูสามารถรับฟังเสียงเคลื่อนไหวของแมลงซึ่งอยู่ใต้ดินได้ โดยจะออกหากินในเวลากลางคืนหรือพลบค่ำ ด้วยการสูดกลิ่นไปเรื่อย ๆ กินอาหารจำพวกแมลงที่อยู่ตามพื้นดิน เช่น มดหรือปลวก โดยใช้กรงเล็บที่แหลมคมขุดหรือเซาะทำลายจอมปลวก แล้วใช้ลิ้นเลียเข้าปาก ซึ่งวัน ๆ หนึ่งอาจเดินหากินได้ไกล 48 กิโลเมตร และกินปลวกได้มากถึงวันละ 5 ลิตร จัดว่าเป็นสัตว์ที่มีความสามารถในการหลบหลีกซ่อนตัวได้อย่างว่องไวมาก 

อาร์ดวาร์กจะเลี้ยงดูลูกอ่อนจนกระทั่งอายุได้ 6 เดือน แล้วจึงจะปล่อยให้ออกหากินเองเป็นอิสระ นอกจากนี้แล้วอาร์ดวาร์กยังมีความสัมพันธ์กับแตงกวาชนิดหนึ่ง คือ แตงกวาอาร์ดวาร์ก (Cucumis humifructus) เหตุที่ได้ชื่อนี้เพราะ อาร์ดวาร์กจะขุดดินลงไปกินแตงกวาชนิดนี้ในยามที่อาหารขาดแคลน แล้วจึงฝังมูลเอาไว้

การจำแนก
สามารถแบ่งออกเป็นชนิดย่อยต่าง ๆ ได้ดังนี้
 Orycteropus afer afer (อาร์ดวาร์กใต้)
 O. a. adametzi  Grote, 1921 (อาร์ดวาร์กตะวันตก)
 O. a. aethiopicus  Sundevall, 1843
 O. a. angolensis  Zukowsky & Haltenorth, 1957
 O. a. erikssoni  Lönnberg, 1906
 O. a. faradjius  Hatt, 1932
 O. a. haussanus  Matschie, 1900
 O. a. kordofanicus  Rothschild, 1927
 O. a. lademanni  Grote, 1911
 O. a. leptodon  Hirst, 1906
 O. a. matschiei  Grote, 1921
 O. a. observandus Grote, 1921
 O. a. ruvanensis Grote, 1921
 O. a. senegalensis Lesson, 1840
 O. a. somalicus Lydekker, 1908
 O. a. wardi Lydekker, 1908
 O. a. wertheri  Matschie, 1898 (อาร์ดวาร์กตะวันออก)

ในสารานุกรมบริแทนนิกา 1911 ยังระบุ O. a. capensis ที่พบในแอฟริกาใต้ด้วย

สถานะ
ถึงแม้ว่าจะมีการระบุสถานะว่าเป็นสัตว์ที่มีความเสี่ยงต่ำจากการสูญพันธุ์ก็ตาม จากการศึกษาของนักวิทยาศาสตร์ของมหาวิทยาลัยวิทวอเทอร์สแรนด์ ของแอฟริกาใต้ ด้วยการติดชิปเพื่อติดตามศึกษาชีวิตความเป็นอยู่ของอาร์ดวาร์กกลุ่มหนึ่งราว ๆ หนึ่งปี พบว่า อาร์ดวาร์กอาจเป็นสัตว์ที่เสี่ยงต่อการสูญพันธุ์ในอนาคตได้ เนื่องจากไม่สามารถปรับตัวได้ทันกับสภาพอากาศที่ร้อนขึ้นในทวีปแอฟริกาก่อให้เกิดปัญหาภัยแล้งและทุพภิกขภัย ส่งผลกระทบต่อมดและปลวกที่เป็นอาหารหลักลดจำนวนลง แม้ว่าอาร์ดวาร์กจะปรับตัวให้ออกมาหากินในเวลากลางวันที่มีอากาศร้อนก็ตาม โดยอุณหภูมิในร่างกายของอาร์ดวาร์กในเวลากลางคืนจะลดลง แต่ทว่าก็ไม่สามารถที่จะปรับตัวได้ทันได้ กอรปกับปัญหาอย่างอื่น เช่น การที่โพรงที่อยู่อาศัยโดนสัตว์ชนิดอื่นแย่งชิงไป รวมถึงถิ่นที่อาศัยที่ถูกทำลายและการถูกจับเพื่อการบริโภคเนื้อสัตว์ป่าอีกด้วยหน้า 7 โลกาภิวัฒน์ GLOBALIZATION, หมูดินกำลังทรมานจากสภาพอากาศที่ร้อนขึ้นในแอฟริกา. "ทันโลก". ไทยรัฐปีที่ 68 ฉบับที่ 21752: วันศุกร์ที่ 11 สิงหาคม พ.ศ. 2560 แรม 4 ค่ำ เดือน 9 ปีระกา  

 รูปภาพ
# พระเจ้าเปิดโลก
พระเจ้าเปิดโลก หมายถึง เหตุการณ์ที่พระโคตมพุทธเจ้าเสด็จลงจากสวรรค์ชั้นดาวดึงส์ในพรรษาที่เจ็ดของพระองค์หลังจากที่เสด็จขึ้นไปแสดงพระธรรมเทศนา ในโอกาสนั้น ทรงสำแดงฉัพพรรณรังสี เป็นเหตุให้โลก (ภูมิ) ทั้งหลายตั้งแต่พรหมภูมิไปจนถึงนรกภูมิเปิดสว่างจนแลเห็นซึ่งกันและกันได้ ในการนี้ อาจหมายถึง

 วันเทโวโรหณะ - วันที่เกิดเหตุการณ์พระเจ้าเปิดโลกในพุทธกาล ตรงกับวันขึ้น 15 ค่ำ เดือน 11 ของทุกปี ตามปฏิทินจันทรคติ
 วันมหาปวารณา - วันสุดท้ายของการอยู่จำพรรษา 3 เดือน ตรงกับวันขึ้น 15 ค่ำ เดือน 11 (ตรงกับวันเทโวโรหณะ) ของทุกปี ตามปฏิทินจันทรคติ
 วันออกพรรษา (จริง) - วันสิ้นสุดการจำพรรษาพระวินัยบัญญัติ ตรงกับวันแรม 1 ค่ำ เดือน 11 (ถัดจากวันมหาปวารณา) ของทุกปี ตามปฏิทินจันทรคติ
 ตักบาตรเทโว - การทำบุญตักบาตรในวันเทโวโรหณะ (หรือถัดจากวันนั้นในที่บางแห่ง) เพื่อระลึกถึงเหตุการณ์พระเจ้าเสด็จลงจากเทวโลก
 ปางเปิดโลก - ชื่อพระพุทธรูปอิริยาบถหนึ่ง มีกริยาดังพระพุทธโคดมเมื่อเสด็จลงจากเทวโลกในเหตุการณ์พระเจ้าเปิดโลก
# สาโรช บัวศรี
ศาสตราจารย์ สาโรช บัวศรี (16 กันยายน พ.ศ. 2459 – 29 ตุลาคม พ.ศ. 2536) เป็นครู อาจารย์ และนักการศึกษาชาวไทย อดีตผู้อำนวยการโรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ และอดีตสมาชิกสภานิติบัญญัติแห่งชาติ

 ประวัติ 
สาโรช บัวศรี เป็นบุตร ขุนประทุมสิริพันธ์ (เจริญ  บัวศรี)  กับนางประทุม สิริพันธ์ (เปล่ง) เกิดที่บ้านตำบลสั้นใน อำเภอเมือง จังหวัดภูเก็ต เมื่อวันเสาร์ที่  16 กันยายน พ.ศ. 2459 สมรสกับอาจารย์ศิรี ศิริจรรยา บุตรีหลวงศรีรัตนากร 

 ตำแหน่ง 
ครูใหญ่ โรงเรียนภูเก็ตวิทยาลัย  จังหวัดภูเก็ต
ผู้ช่วยอาจารย์ใหญ่ โรงเรียนฝึกหัดครูประถมพระนคร วังจันทร์เกษม ปัจจุบันคือ มหาวิทยาลัยราชภัฏพระนคร
ผู้อำนวยการ โรงเรียนฝึกหัดครูชั้นสูง ปัจจุบันคือ มหาวิทยาลัยศรีนครินทรวิโรฒ  เมื่อ วันที่ 1 เมษายน พ.ศ. 2496

 ผลงาน 
ศาสตราจารย์ ดร.สาโรช  บัวศรี ได้เสนอให้ตั้ง วิทยาลัยวิชาการศึกษา ขึ้น  เพื่อเปิดสอนหลักสูตร 2 ปี  สำหรับผู้ที่มีวุฒิ ป.ม. หรือเทียบเท่า 4 ปี    สำหรับผู้มีวุฒิป.ป. หรือเทียบเท่า ให้มีโอกาสได้เรียนปริญญาตรีทางวิชาชีพครู กระทรวงศึกษาธิการได้นำมติสุดท้ายของคณะรัฐมนตรีมาจัดตั้ง วิทยาลัยวิชาการศึกษา ขึ้นตามคำเสนอแนะของ ศาสตราจารย์ ดร.สาโรช  โดยตรง   และตราเป็นพระราชบัญญัติวิทยาลัยวิชาการศึกษา  ประกาศในราชกิจจานุเบกษา  เมื่อ วันที่ 16 กันยายน  พ.ศ. 2497

ศาสตราจารย์ ดร.สาโรช  เป็นผู้ใฝ่ใจศึกษาในเรื่องธรรมะอย่างแตกฉาน  และได้ริเริ่มนำเอาพุทธปรัชญามาเรียงถ้อยคำให้เป็นปรัชญาการศึกษาไทย  โดยมีวัตถุประสงค์ให้การศึกษาทั้งกระบวนการมีรากฐานสัมพันธ์กับพุทธศาสนาสารคดีเชิงละครวิทยุ ศาสตราจารย์ ดร.สาโรช บัวศรี โดย ผศ.ธีรบุญฤทธิ์  ควรหาเวช คณะศึกษาศาสตร์ มหาวิทยาลัยศรีนครินทรวิโรฒ | http://www.mitrprasarn.com 

ศาสตราจารย์ ดร.สาโรช บัวศรี เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๘ ตอนที่ ๒๐๘ ง ฉบับพิเศษ หน้า ๓, ๒๙ พฤศจิกายน ๒๕๓๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๑ ตอนที่ ๒๒๙ ง ฉบับพิเศษ หน้า ๓๘, ๓๑ ธันวาคม ๒๕๑๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์จุลจอมเกล้า , เล่ม ๘๗ ตอนที่ ๔๕ ง ฉบับพิเศษ หน้า ๔๑, ๒๐ พฤษภาคม ๒๕๑๓
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๘๓ ตอนที่ ๑๑๔ ง ฉบับพิเศษ หน้า ๘๘๓, ๑๙ ธันวาคม ๒๕๐๙
# นิคม ไวยรัชพานิช
นิคม ไวยรัชพานิช (เกิด 4 ตุลาคม พ.ศ. 2490) เป็นที่ปรึกษาผู้ว่าราชการกรุงเทพมหานคร (นายชัชชาติ สิทธิพันธุ์) อดีตประธานวุฒิสภา และเป็นอดีตสมาชิกวุฒิสภาจังหวัดฉะเชิงเทรา

 ประวัติ 
นายนิคม ไวยรัชพานิช เกิดเมื่อวันที่ 4 ตุลาคม พ.ศ. 2490 ที่อำเภอท่าตะเกียบ จังหวัดฉะเชิงเทรา จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาระดับปริญญาตรีวิทยาศาสตรบัณฑิต (สาขาสุขาภิบาล) จากมหาวิทยาลัยมหิดล ระดับปริญญาโท วิทยาศาสตรมหาบัณฑิต (คอมพิวเตอร์ศาสตร์) จากจุฬาลงกรณ์มหาวิทยาลัย และ M.PA. Public Affairs จากมหาวิทยาลัย San Jose State University สหรัฐอเมริกา

 การทำงาน 
นายนิคม เคยรับราชการในสังกัดกรุงเทพมหานคร ตั้งแต่ปี พ.ศ. 2516 เคยดำรงตำแหน่งสูงสุดคือ รองปลัดกรุงเทพมหานคร (ระดับ 10) ต่อมาหลังเกษียณอายุได้รับเลือกตั้งเป็นสมาชิกวุฒิสภา จังหวัดฉะเชิงเทรา ในการเลือกตั้ง พ.ศ. 2551 และได้รับเลือกจากวุฒิสภา ให้ดำรงตำแหน่งรองประธานวุฒิสภา คนที่ 1 เมื่อวันที่ 18 มีนาคม พ.ศ. 2551พระบรมราชโองการ ประกาศแต่งตั้งประธานและรองประธานวุฒิสภา (นายประสพสุข บุญเดช นายนิคม ไวยรัชพานิช นางสาวทัศนา บุญทอง)

จากนั้นในปี พ.ศ. 2555 ได้รับเลือกให้ดำรงตำแหน่งประธานวุฒิสภา โดยเอาชนะนายพิเชต สุนทรพิพิธ ด้วยคะแนน 77 ต่อ 69 นายนิคมได้ใช้อำนาจในฐานะประธานวุฒิสภาทุกวิถีทาง ในการผลักดันการแก้รัฐธรรมนูญให้ ส.ว. ทั้งหมดมาจากการเลือกตั้ง อย่างไรก็ตามภายหลังศาลรัฐธรรมนูญวินิจฉัยว่าการแก้รัฐธรรมนูญประเด็นที่มาของส.ว. ไม่เป็นไปตามเจตจำนงค์ของรัฐธรรมนูญ คณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติเป็นเอกฉันท์ชี้มูลความผิดกรณีจงใจใช้อำนาจหน้าที่กระทำผิดบทบัญญัติรัฐธรรมนูญ มาตรา 270 ทำให้เขาต้องหยุดปฏิบัติหน้าที่ ในวันที่ 20 มีนาคม พ.ศ. 2557

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคไทยรักษาชาติ ลำดับที่ 18 แต่พรรคไทยรักษาชาติ ถูกศาลรัฐธรรมนูญตัดสินยุบพรรคก่อนวันเลือกตั้ง ต่อมาในปี พ.ศ. 2565 ได้รับการแต่งตั้งเป็นที่ปรึกษาผู้ว่าราชการกรุงเทพมหานคร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๒, ๑๘ ธันวาคม ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๐ ตอนที่ ๑๙ ข หน้า ๒๔, ๑ ธันวาคม ๒๕๔๖
ราชกิจจานุเบกษา,  ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๔๘, เล่ม ๑๒๒ ตอนที่ ๒๒ ข หน้า ๖, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา , เล่ม ๑๑๙ ตอนที่ ๒ ข หน้า ๓๖๕, ๒๒ กุมภาพันธ์ ๒๕๔๕
# สิงห์ลูกผสม
สิงห์ลูกผสม  เป็นปลาทองสายพันธุ์หนึ่งที่ได้รับความนิยมในการเลี้ยงเป็นปลาสวยงาม 

เป็นปลาทองที่ได้รับการพัฒนาสายพันธุ์ขึ้นมาภายในประเทศไทย โดยการผสมข้ามสายพันธุ์ระหว่างปลาทองสิงห์ญี่ปุ่นและปลาทองสิงห์จีน ทำให้ได้ชื่อว่าสิงห์ลูกผสม มีลักษณะก่ำกึ่งระหว่างสิงห์ญี่ปุ่นและสิงห์จีน ในปัจจุบันเป็นสายพันธุ์ได้รับความนิยมมากในประเทศไทย ซึ่งในแต่ละปี มีการประกวดสายพันธุ์นี้ในงานประมงน้อมเกล้าฯ และงานอื่นๆ
# นกแซงแซวหงอนขน
นกแซงแซวหงอนขน (Hair-crested Drongo) เป็นนกชนิดหนึ่งในวงศ์นกแซงแซว มีการกระจายพันธุ์จากประเทศอินเดียและประเทศภูฏานพาดผ่านอินโดจีน ไปถึงประเทศจีน, ประเทศอินโดนีเซีย, และประเทศบรูไน นกมีลักษณะปากเล็กเรียวแหลมและโค้ง หน้าผากมีขนเป็นเส้นยาว ปลายหางบานออกและโค้งขึ้น ลำตัวสีดำ หัวสีดำเหลือบน้ำเงิน
# หม่อมราชวงศ์อุษณิษา สุขสวัสดิ์
หม่อมราชวงศ์อุษณิษา ศุขสวัสดิ หรือ หญิงณิ ที่ปรึกษาประธานคณะกรรมการมูลนิธิแม่ฟ้าหลวง ในพระบรมราชูปถัมภ์ และบรรณาธิการหนังสือ บ.ก.สารคดีพิเศษ (Feature Editor) หนังสือพิมพ์บางกอกโพสต์  เป็นอาจารย์สอนหนังสือ ที่จุฬาลงกรณ์มหาวิทยาลัยม.ร.ว.อุษณิษา สุขสวัสดิ์

ประวัติ
หม่อมราชวงศ์อุษณิษา ศุขสวัสดิ เป็นธิดาในหม่อมเจ้าประสพสุข ศุขสวัสดิ (พระโอรสในพระเจ้าบรมวงศ์เธอ กรมหลวงอดิศรอุดมเดช) กับหม่อมเจ้ากฤษณาพักตรพิมล ศุขสวัสดิ(พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ) สำเร็จการศึกษาปริญญาตรีจากภาควิชาภาษาอังกฤษ คณะอักษรศาสตร์ จุฬาลงกรณ์มหาวิทยาลัย

หม่อมราชวงศ์อุษณิษา มีบุตรธิดาสองคน ได้แก่ อดิศรณ์ ชุมสารทูร และกฤษณ์สิรี สุขสวัสดิ เป็นนักแสดงละครช่อง 3

 ลำดับสาแหรก
# สกุลแบร็คอิรัส
สกุลแบร็คอิรัส  เป็นสกุลของปลากระดูกแข็ง ในวงศ์ปลาลิ้นหมา (Soleidae) สกุลหนึ่ง ใช้ชื่อสกุลว่า Brachirus (/แบร็ค-อิ-รัส/)

มีลักษณะสำคัญ คือ ครีบหลัง, ครีบหาง และครีบท้องเชื่อมติดกัน ครีบอกมีขนาดเล็กมาก หรือบางชนิดไม่มีครีบอกเลย หนังขอบกระดูกแก้มแยกออกมาจากครีบอก ไม่มีติ่งกระดูกที่ปลายจะงอยปาก

ที่มาของสกุลนี้มีความสับสนมาก เนื่องจาก ฮิวจ์ แมคคอร์มิค สมิธ ใช้ชื่อสกุลว่า Synaptura แต่ต่อมา วอลเตอร์ เรนโบธ ใช้ Euryglossa แต่เมื่อตรวจสอบจากสถาบันวิทยาศาสตร์แคลิฟอร์เนีย พบว่าทั้ง 2 สกุลนั้น มาร์คุส อลิเซอร์ บลอช และโยฮานน์ ก็อทลอบ เทเลนุส ชไนเดอร์ นักวิทยาศาสตร์ชาวเยอรมัน ได้กำหนดให้ Pleuronectes orientalis เป็นตัวแทนของสกุลทั้งสิ้น จึงสรุปได้ว่าชื่อที่ถูกต้องตามกฎการตั้งชื่อสัตว์ คือ Brachirus ที่ตั้งชื่อก่อนสกุลอื่น ๆหน้า 232, สาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ (พ.ศ. 2547) ISBN 974-00-8738-8

การจำแนก
พบกระจายพันธุ์ในเขตร้อนและเขตอบอุ่นของทวีปเอเชีย พบทั้งน้ำจืด, น้ำกร่อย และน้ำเค็ม
Brachirus aenea (Smith, 1931)	 
Brachirus aspilos (Bleeker, 1852)	 
Brachirus dicholepis (Peters, 1877)	 
Brachirus elongatus (Pellegrin & Chevey, 1940)	 
Brachirus harmandi (Sauvage, 1878)	 
Brachirus heterolepis (Bleeker, 1856)	 
Brachirus macrolepis (Bleeker, 1858)	 
Brachirus muelleri (Steindachner, 1879)	 
Brachirus niger (Macleay, 1880)
Brachirus orientalis (Bloch & Schneider, 1801) 	 
Brachirus pan (Hamilton, 1822)	 
Brachirus panoides (Bleeker, 1851)	 
Brachirus salinarum Ogilby, 1910	 
Brachirus selheimi (Macleay, 1882)	 
Brachirus siamensis (Sauvage, 1878)	 
Brachirus sorsogonensis (Evermann & Seale, 1907)	 
Brachirus swinhonis (Steindachner, 1867)	 
Brachirus villosa (Weber, 1907)
# Sagittariidae
Sagittariidae เป็นวงศ์ของนกล่าเหยื่อที่มีเพียงชนิดเดียวคือ นกเลขานุการ (Sagittarius serpentarius) ที่มีพื้นถิ่นในแอฟริกา และฟอสซิลอีกบางส่วน

สกุล
วงศ์นี้มีอย่างน้อย 4 สกุล:
 †Amanuensis Mourer-Chauviré, 2003
 †Amphiserpentarius Gaillard, 1908
 †Pelargopappus Stejneger, 1885
 Sagittarius Hermann,1783

สกุล Pelargopappus เป็นที่รู้จักจากแหล่งสะสมสมัยไมโอซีนในประเทศฝรั่งเศส ส่วนสกุล Amanuensis เป็นที่รู้จักจากแหล่งสะสมสมัยไมโอซีนในทวีปแอฟริกา